****

**…………………………………………………………………………………………………………………………………………………**

**แบบเสนอแผนงาน/โครงการ/กิจกรรม กองทุนหลักประกันสุขภาพองค์การบริหารส่วนตำบลดอนทราย**

เรื่อง ขอเสนอแผนงาน/โครงการ/กิจกรรม ..บริหารพัฒนากองทุนสุขภาพตำบลดอนทราย

เรียน ประธานกรรมการกองทุนหลักประกันสุขภาพ .องค์การบริหารส่วนตำบลดอนทราย

 ด้วย หน่วยงาน/องค์กร/กลุ่มคน (ระบุชื่อ) คณะกรรมการบริหารกองทุนองค์การบริหารส่วนตำบลดอนทราย มีความประสงค์จะจัดทำแผนงาน/โครงการ/กิจกรรม บริหารพัฒนากองทุนสุขภาพตำบลดอนทราย. ในปีงบประมาณ2564. โดยขอรับการสนับสนุนงบประมาณจากกองทุนหลักประกันสุขภาพ องค์การบริหารส่วนตำบลดอนทราย เป็นเงิน 78,700บาท โดยมีรายละเอียดแผนงาน/โครงการ/กิจกรรม ดังนี้

**ส่วนที่ 1 : รายละเอียดแผนงาน/โครงการ/กิจกรรม (สำหรับผู้เสนอแผนงาน/โครงการ/กิจกรรม ลงรายละเอียด)**

1. **หลักการและเหตุผล**

 ตามแนวทางการบริหารจัดการกองทุนหลักประกันสุขภาพในระดับท้องถิ่น ได้กำหนดลักษณะกิจกรรมที่จะของบประมาณสนับสนุนจากกองทุน ได้เป็น ๕ ประเภท ได้แก่ กิจกรรมการจัดบริการสาธารณสุขของหน่วยงานสาธารณสุขในพื้นที่,กิจกรรมด้านการส่งเสริมสุขภาพของกลุ่มหรือองค์กรประชาชนในพื้นที่,กิจกรรมด้านการสาธารณสุขในศูนย์พัฒนาเด็กเล็กและฟื้นฟูคุณภาพชีวิตผู้สูงอายุและคนพิการ,กิจกรรมการแก้ไขปัญหาสาธารณสุขกรณีเกิดโรคระบาดหรือภัยพิบัติในพื้นที่และกิจกรรมการบริหารหรือพัฒนากองทุน ฯ ให้มีประสิทธิภาพ โดยกองทุนหลักประกันสุขภาพองค์การบริหารส่วนตำบลดอนทรายได้รับการสนับสนุนงบประมาณเพื่อใช้เป็นค่าใช้จ่ายในการบริหารหรือพัฒนากองทุนฯมาโดยตลอดตั้งแต่เริ่มดำเนินการ เพื่อให้การดำเนินงานกองทุนหลักประกันสุขภาพสามารถดำเนินการได้อย่างต่อเนื่อง จึงได้จัดทำโครงการบริหารจัดการกองทุนหลักประกันสุขภาพและพัฒนาระบบบริหารจัดการกองทุนขึ้นเพื่อนำงบประมาณที่ได้รับมาบริหารจัดการกองทุน จัดเตรียมวัสดุที่จำเป็นมาใช้ในการดำเนินงานของกองทุนฯ ต่อไป

. ตามที่สำนักงานหลักประกันสุขภาพแห่งชาติ ได้ออกคำสั่งที่ ค.00015/2557 เรื่อง แต่งตั้งคณะกรรมการกองทุนหลักประกันสุขภาพในระดับท้องถิ่นหรือพื้นที่ลงวันที่ 1 ตุลาคม2557 เพื่อดำเนินงานและบริหารจัดการกองทุนหลักประกันสุขภาพองค์การบริหารส่วนตำบลดอนทราย ให้เป็นไปตามประกาศคณะกรรมการหลักประกันสุขภาพแห่งชาติเรื่องการกำหนดหลักเกณฑ์เพื่อสนับสนุนให้องค์กรปกครองส่วนท้องถิ่น ดำเนินงานและบริหารจัดการกองทุนหลักประกันสุขภาพในระดับท้องถิ่นหรือพื้นที่ พ.ศ. 2557ลงวันที่ 19 กุมภาพันธ์ 2557ประกอบกับปัจจุบัน สำนักงานหลักประกันสุขภาพแห่งชาติได้แจ้งแนวทางให้องค์กรปกครองส่วนท้องถิ่น สามารถจัดระบบการดูแลระยะยาวด้านสาธารณสุขสำหรับผู้สูงอายุที่มีภาวะพึ่งพิง(Long Term Care) ตามประกาศคณะกรรมการหลักประกันสุขภาพแห่งชาติเรื่อง การกำหนดหลักเกณฑ์เพื่อสนับสนุนให้องค์กรปกครองส่วนท้องถิ่นดำเนินงานและบริหารจัดการกองทุนหลักประกันสุขภาพในระดับท้องถิ่นหรือพื้นที่ (ฉบับที่ 2) พ.ศ.2559นั้น ดังนั้นเพื่อให้การดำเนินงานของกองทุน ฯ เป็นไปตามอำนาจหน้าที่และเป็นไปอย่างมีประสิทธิภาพ และเพื่อให้คณะกรรมการกองทุนหลักประกันสุขภาพองค์การบริหารส่วนตำบลดอนทราย ได้ปฏิบัติ งาน พิจารณา อนุมัติแผนงาน/โครงการ ได้ถูกต้องตามอำนาจหน้าที่ จึงมีความ

จำเป็นที่จะต้องจัดทำโครงการนี้ขึ้น เพื่อเพิ่มประสิทธิภาพในการปฏิบัติงานของคณะกรรมการกองทุนฯ ให้เป็นไปตามประกาศ ฯ ที่กำหนดไว้

**2. วัตถุประสงค์/ตัวชี้วัด**

 1.เพื่อให้คณะกรรมการกองทุนฯ ได้อนุมัติแผนงานหรือโครงการ หรือกิจกรรมให้เป็นไปตามวัตถุประสงค์ของกองทุนฯ และตามประกาศฯ ที่กำหนด

 2.เพื่อให้คณะอนุกรรมการกองทุนฯ ได้ดำเนินงานตามอำนาจหน้าที่เป็นไปอย่างถูกต้องและมีประสิทธิภาพ

 3.เพื่อให้การดำเนินงานของกองทุนฯ เป็นไปอย่างถูกต้องตามประกาศที่กำหนดและมีประสิทธิภาพ

**3. วิธีดำเนินการ**

1.จัดทำโครงการเพื่อขอเสนอขออนุมัติงบประมาณจากกองทุนฯ

2.ดำเนินการประชุมร่วมกันวางแผน การดำเนินงาน และกำหนดห้วงเวลาในการประชุม

3.ติดต่อประสานงานกับคณะกรรมการกองทุนฯ อนุกรรมการกองทุนฯ เพื่อกำหนดนัดหมาย

4.จัดเตรียมการประชุม ได้แก่ สถานที่ในการประชุมและเอกสารต่าง ๆ ในการประชุม และอื่น ๆ ที่เกี่ยวข้อง

5.ดำเนินการประชุมตามแผนงานที่กำหนด

จัดประชุมคณะกรรมการและที่ปรึกษากองทุนฯ อย่างน้อย 4 ครั้ง/ปี

จัดประชุมคณะอนุกรรมการกองทุนฯ อย่างน้อย 2 ครั้ง/ปี

6.จัดการฝึกอบรมเพื่อพัฒนาศักยภาพของคณะกรรมการและเจ้าหน้าที่กองทุน โดยการประชุมร่วมกับทีมพี่เลี้ยงกองทุน

7.จัดการฝึกอบรมเพื่อเพิ่มประสิทธิภาพในการจัดทำแผนสุขภาพของกองทุน ร่วมกับทีมพี่เลี้ยงกองทุน

**4. ระยะเวลาดำเนินการ**

 1 ตุลาคม 2563- 30กันยายน 2564

**5. สถานที่ดำเนินการ**

 ห้องประชุมองค์การบริหารส่วนตำบลดอนทราย

**6. งบประมาณ**

 จากงบประมาณกองทุนหลักประกันสุขภาพ...อบต.ดอนทราย จำนวน . 68,768 บาท

รายละเอียด ดังนี้

 - ค่าประชุมคณะกรรมการบริหารกองทุน อบต.ดอนทราย เป็นเงิน 22,800 บาท

 (19 คนx4ครั้งๆละ400 บาท)

 - ค่าประชุมคณะอนุกรรมการ กองทุนฯ เป็นเงิน 7,200. บาท

 (6 คน x4ครั้งๆละ 300 บาท)

 - ค่าพัฒนาศักยภาพ คกก กองทุนฯ เป็นเงิน 10,000 บาท

- ค่าจัดทำแผนปี 63 เป็นเงิน 7,400 บาท

- ค่าจัดซื้อวัสดุครุภัณฑ์เพื่อการดำเนินงานกองทุน เป็นเงิน 9,668 บาท

- ค่าประชุม คณะ อนุกรรมการ LTC เป็นเงิน 11,700บาท

 ( 13 x3 ครั้งๆละ 300บาท)

 **รวมเป็นเงิน 68,768บาท**

**7. ผลที่คาดว่าจะได้รับ**

1. แผนงานหรือโครงการหรือกิจกรรมที่ผ่านการอนุมัติเป็นไปตามวัตถุประสงค์ของกองทุน และถูกต้องตามประกาศฯ ที่กำหนดไว้
2. คณะอนุกรรมการกองทุนฯ สามารถปฏิบัติได้อย่างถูกต้องตามประกาศฯ ที่กำหนดอย่างมีประสิทธิภาพ
3. การปฏิบัติงานของกองทุนฯ เป็นไปอย่างมีประสิทธิภาพ